Document ID: 32000D0147

Komisijas Lēmums
(2000. gada 8. februāris),
ar ko ievieš Padomes Direktīvu 89/106/EEK attiecībā uz būvizstrādājumu, būvkonstrukciju un to daļu ugunsdrošības klasifikāciju
(paziņots ar dokumentu Nr. C(2000) 133)
(dokuments attiecas uz EEZ)
(2000/147/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1988. gada 21. decembra Direktīvu 89/106/EEK par dalībvalstu tiesību aktu tuvināšanu attiecībā uz būvizstrādājumiem [1], kura grozīta ar Direktīvu 93/68/EEK [2], un jo īpaši tās 3., 6. un 20. pantu,
tā kā:
(1) Direktīvas 89/106/EEK 3. panta 2. un 3. punktā noteikts, ka tāpēc, lai ņemtu vērā būvkonstrukciju drošības līmeņu atšķirības valstu, reģionālā vai vietējā līmenī, katrai būtiskajai prasībai var būt jāizstrādā attiecīgi skaidrojošie dokumenti; šie dokumenti publicēti kā
"Komisijas ziņojums par Padomes Direktīvas 89/106/EEK
[3]
skaidrojošajiem dokumentiem"
.
(2) Vajadzība pamatprasībai noteikt dažādus līmeņus atkarībā no būvkonstrukciju veida, lietojuma un atrašanās vietas, to konstruktīvā izveidojuma un avāriju gadījumiem paredzētā aprīkojuma pamatota 2. skaidrojošā dokumenta 4.2.1. punktā.
(3) Pamatprasības "Drošība ugunsgrēka gadījumā" ievērošanai nepieciešamie savstarpēji saistītie pasākumi, kas ietilpst dalībvalstīs dažādos veidos īstenojamajā ugunsdrošības stratēģijā, uzskaitīti 2. skaidrojošā dokumenta 2.2. punktā.
(4) Viens no šādiem pasākumiem, kuru izmanto dalībvalstu lielākajā daļā un kas ir gan uguns, gan dūmu rašanās un izplatīšanās ierobežošana to izcelšanās telpā (vai noteiktā teritorijā), ierobežojot būvizstrādājumu degamību, norādīts 2. skaidrojošā dokumenta 4.2.3.3. punktā.
(5) Šīs pamatprasības klasifikācija ir daļēji atkarīga no minētā ierobežojuma līmeņa.
(6) Šā ierobežojuma līmeni var izteikt tikai kā būvizstrādājumu dažādu ugunsdrošības līmeni to galīgā lietojuma veidā.
(7) 2. skaidrojošā dokumenta 4.3.1.1. punktā noteikts, ka izstrādājumu ugunsdrošības novērtēšanai izstrādās saskaņotu risinājumu, kuram izmantos tādus testus vai stenda izmēģinājumus, kuru rezultāti korelē ar attiecīgajiem reālo ugunsgrēku scenārijiem.
(8) Saskaņotais risinājums ir klasifikācijas sistēma, kura skaidrojošajā dokumentā nav ietverta.
(9) Šim nolūkam izveidotā klasifikācija saistīta ar Eiropas standartizācijas iestādēm jau zināmām testēšanas metodēm.
(10) Komisijas 1994. gada 9. septembra Lēmumā 94/611/EK par Direktīvas 89/106/EEK 20. panta piemērošanu attiecībā uz būvizstrādājumiem [4], kurā aprakstīta klasifikācijas sistēma, nav norādīti limiti B, C un D klasēm, jo tolaik vēl nebija pietiekami izstrādāta atsevišķa degoša priekšmeta testēšana.
(11) Tagad attiecīgie dati ir pieejami, un tāpēc Lēmums 94/611/EK būtu jāaizstāj ar jaunu lēmumu, kurā klasēm noteikti attiecīgie limiti un veikta pielāgošana tehnikas attīstībai; alternatīvas testēšanas metodes pilnībā jāapraksta Eiropas standartā vai Komisijas lēmumā, pamatojoties uz nolīgumu starp Komisiju un dalībvalstīm un apspriežoties ar CEN/CENELEC un EOTA.
(12) Šajā lēmumā paredzētie pasākumi ir saskaņā ar Būvniecības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
1. Ja būvizstrādājuma lietojums ir tāds, ka tas var veicināt gan uguns, gan dūmu rašanos un izplatīšanos to izcelšanās telpā (vai teritorijā) vai ārpus tām, būvizstrādājums jāklasificē pēc ugunsdrošības saskaņā ar pielikuma 1. un 2. tabulā noteikto klasifikācijas sistēmu.
2. Izstrādājumus novērtē saistībā ar to lietojumu.
Ja nav izmantojama klasifikācija pēc standartizētiem testiem un 1. un 2. tabulā uzskaitītajiem kritērijiem, var izmantot vienu vai vairākus standartscenārijus (reprezentatīvus testus noteiktā mērogā), kuros tipizēta saskaņota kaitīgā iedarbība, izmantojot procedūru, saskaņā ar kuru nosaka alternatīvu testu izmantošanu.
2. pants
Ar šo tiek atcelts Lēmums 94/611/EK.
Norādes uz atcelto lēmumu uzskata par norādēm uz šo lēmumu.
3. pants
Šis lēmums ir adresēts dalībvalstīm.
Briselē, 2000. gada 8. februārī

Labels: 1
20
7
3
12